**NÁRODNÁ RADA SLOVENSKEJ REPUBLIKY**

**VIII. volebné obdobie**

Číslo: PREDS-314/2021

### 798a

**I n f o r m á c i a**

**o výsledku prerokovania návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky ku katastrofálnemu stavu v slovenskom zdravotníctve a k ohrozeniu verejného zdravia občanov Slovenskej republiky** (tlač 798)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Predseda Národnej rady Slovenskej republiky rozhodnutím č. 827 z 1. decembra 2021 pridelil návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky ku katastrofálnemu stavu v slovenskom zdravotníctve a k ohrozeniu verejného zdravia občanov Slovenskej republiky (tlač 798) na prerokovanie Výboru Národnej rady Slovenskej republiky pre zdravotníctvo a súčasne ho určil ako gestorský výbor s tým, že podá Národnej rade Slovenskej republiky informáciu o výsledku prerokovania predloženého návrhu vo výbore a návrh na uznesenie Národnej rady Slovenskej republiky.

Výbor Národnej rady Slovenskej republiky pre zdravotníctvo prerokoval Návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky ku katastrofálnemu stavu v slovenskom zdravotníctve a k ohrozeniu verejného zdravia občanov Slovenskej republiky (tlač 798) dňa 7. decembra 2021.

Výbor k predloženému návrhu na uznesenie neprijal platné uznesenie, nakoľko návrh uznesenia nezískal súhlas nadpolovičnej väčšiny prítomných členov výboru podľa § 52 ods. 4 zákona NR SR č. 350/1996 Z.  z. o rokovacom poriadku Národnej rady Slovenskej republiky v znení neskorších predpisov.

Predsedníčka výboru Jana Bittó Cigániková predkladá predmetnú informáciu.

Súčasťou informácie je návrh uznesenia Národnej rady Slovenskej republiky.

## Bratislava, 7. decembra 2021

**Jana Bittó C i g á n i k o v á**

predsedníčka

Výboru NR SR pre zdravotníctvo

**NÁRODNÁ RADA SLOVENSKEJ REPUBLIKY**

**VIII. volebné obdobie**

Číslo:

**Návrh**

**UZNESENIE**

**Národnej rady Slovenskej republiky**

**z................**

**ku katastrofálnemu stavu v slovenskom zdravotníctve a k ohrozeniu verejného zdravia občanov Slovenskej republiky**

**Národná rada Slovenskej republiky**

**z d ô r a z ň u j e,**

že podľa čl. 114 Ústavy Slovenskej republiky je vláda Slovenskej republiky za výkon svojej funkcie zodpovedná Národnej rade Slovenskej republiky,

u p o z o r ň u j e

na vážny pokles lekárskeho zdravotného personálu v nemocniciach, klesajúcu dostupnosť zdravotnej starostlivosti, ktorá je spôsobená neudržateľným stavom prečerpania nadčasových limitov lekárov, nedostatočným financovaním technického a materiálneho zabezpečenie počas pandémie, systematickou ignoráciou požiadaviek lekárskych odborových organizácií a

ž i a d a

vládu Slovenskej republiky, aby v termíne do 7. decembra 2021 predložila Národnej rade Slovenskej republiky

Informáciu o súčasnom stave zdravotníctva v Slovenskej republike a návrh okamžitých opatrení na odvrátenie kolapsu slovenského zdravotníctva v čase tretej vlny pandémie ochorenia COVID-19.